Държавен вестник, бр. 72, 2019 г., стр. 27

БРОЙ  72	
Д Ъ Р Ж А В Е Н  В Е С Т Н И К 	
СТР.  27  
ПОСТАНОВЛЕНИЕ № 225 
ОТ 9 СЕПТЕМВРИ 2019 Г.
за одобряване на допълнителни разходи по 
бюджета на Министерството на регионалното 
развитие и благоустройството за 2019 г. за 
изпълнение на Проект „Софийски около­
връстен път в участъка от км 35+260 до км 
41+340 (от пътен възел „Цариградско шосе“ 
до пътен възел „Младост“)“
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на регионал-
ното развитие и благоустройството за 2019 г. 
в размер до 13 919 367 лв. за изграждането 
на „Софийски околовръстен път в участъ-
ка от км 35+260 до км 41+340 (от пътен 
възел „Цариградско шосе“ до пътен възел  
„Младост“)“.
(2) Средствата по ал. 1 да се осигурят за 
сметка на преструктуриране на разходи и/или 
трансфери по централния бюджет за 2019 г.
Чл. 2. (1) Със сумата по чл. 1, ал. 1 въз 
основа на фактически извършените разходи 
да се увеличат разходите по „Политика за 
поддържане, модернизация и изграждане 
на техническата инфраструктура, свързана 
с подобряване на транспортната достъпност 
и интегрираното управление на водните 
ресурси и геозащита“, бюджетна програма 
„Рехабилитация и изграждане на пътна инфра-
структура“, по бюджета на Министерството 
на регионалното развитие и благоустрой-
ството за 2019 г.
(2) Със сумата 144 598 367 лв. да се увеличи 
показателят по чл. 22, ал. 3, т. 1 от Закона за 
държавния бюджет на Република България 
за 2019 г., а със сумата по чл. 1, ал. 1 да се 
увеличи показателят по чл. 22, ал. 3, т. 2 от 
Закона за държавния бюджет на Република 
България за 2019 г.
(3) Финансирането на поетите ангажи-
менти за проекта по чл. 2, ал. 2 за периода 
2020 – 2022 г. се осъществява за сметка на 
реализираните приходи от въвеждане на 
смесена система за таксуване на различните 
категории пътни превозни средства и такси 
на база време и на база изминато разстояние.
Чл. 3. Министърът на регионалното раз-
витие и благоустройството въз основа на 
фактически извършените разходи да извър-
ши съответните промени по бюджета на 
Министерството на регионалното развитие 
и благоустройството за 2019 г. и да уведоми 
министъра на финансите.
Чл. 4. Министърът на финансите да из-
върши произтичащите от чл. 1 промени по 
централния бюджет за 2019 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси и чл. 76 от Закона за държавния 
бюджет на Република България за 2019 г.
§ 2. Изпълнението на постановлението 
се възлага на министъра на регионалното 
развитие и благоустройството.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет:  
Росен Кожухаров
7019
ПОСТАНОВЛЕНИЕ № 226 
ОТ 10 СЕПТЕМВРИ 2019 Г.
за създаване на Национален съвет по миг­
рация, граници, убежище и интеграция и 
приемане на Правилник за организацията и 
дейността на Националния съвет по миграция, 
граници, убежище и интеграция
МИНИСТЕРСКИЯТ СЪВЕТ
П О С Т А Н О В И :
Чл. 1. Създава Национален съвет по миг-
рация, граници, убежище и интеграция.
Чл. 2. Структурният състав и функциите 
на съвета по чл. 1 се определят с Правилник 
за организацията и дейността на Национал-
ния съвет по миграция, граници, убежище и 
интеграция.
Чл. 3. Приема Правилник за организаци-
ята и дейността на Националния съвет по 
миграция, граници, убежище и интеграция.
Преходни и заключителни разпоредби
§ 1. Постановлението се приема на осно-
вание чл. 22а от Закона за администрацията.
§ 2. Поименният състав на Националния 
съвет по миграция, граници, убежище и 
интеграция се определя в 15-дневен срок от 
влизането в сила на постановлението. 
§ 3. Изпълнението на постановлението се 
възлага на министъра на вътрешните работи.
§ 4. Отменя се Постановление № 21 на 
Министерския съвет от 2015 г. за създаване на 
Национален съвет по миграция и интеграция 
(обн., ДВ, бр. 12 от 2015 г.; изм. и доп., бр. 50 
от 2015 г. и бр. 76 от 2016 г.).
§ 5. Постановлението влиза в сила от деня 
на обнародването му в „Държавен вестник“. 
Министър-председател:  
Бойко Борисов
За главен секретар на Министерския съвет:  
Росен Кожухаров